cyanic-selkie/wikianc huggingface dataset:
Հայաստանի գեղարվեստի պետական ակադեմիա
Գեղարվեստա-թատերական ինստիտուտ
1952 թվականին ԽՍՀՄ Մինիստրների խորհրդի կարգադրությամբ երկու բուհերը միավորվել են մեկ հարկի տակ, և ստեղծվել է Գեղարվեստա-թատերական ինստիտուտը` տեղակայվելով Իսահակյան փողոցի վրա գտնվող 1930-ականներին կառուցված նախկին դպրոցի շենքում, ուր և գտնվում է այժմ։ Նորաստեղծ բուհի ռեկտոր է նշանակվել ՀԽՍՀ ժողովրդական դերասան, ռեժիսոր ու մանկավարժ Վավիկ Վարդանյանը, ով սակայն մի քանի ամիս անց նշանակվել է Մշակույթի նախարարի տեղակալ, և ռեկտորի պաշտոնը կրկին ստանձնել է Արա Սարգսյանը։ Արա Սարգսյանի հուշատախտակը զարդարում է Գեղարվեստի ակադեմիայի ճակատային հատվածը։ Միավորման արդյունքում Գեղարվեստա-թատերական ինստիտուտը վերակազմավորվել է երկու ֆակուլտետների՝ կերպարվեստի և թատերական, իրենց հիմնական բաժիններով, իսկ Արվեստի պատմության և տեսության ամբիոնում ընդգրկվել են նաև թատերագիտական առարկաները։ 1955 թվականին քանդակի և կոմպոզիցիայի ամբիոնում բացվել է խեցեգործության բաժինը, որի հիմնադիր ղեկավարն էր դեկորատիվ-կիրառական արվեստի ճանաչված վարպետ, Թբիլիսիի գեղարվեստի ակադեմիան ավարտած Հռիփսիմե Սիմոնյանը։ 1960-ականների սկիզբն ինստիտուտի կյանքում նշանավորվեց գեղարվեստական մանվածքի, գորգարվեստի, կիրառական զարդարվեստի և ժողովրդական արհեստների բաժինների ստեղծմամբ, որ, միավորվելով խեցեգործության բաժնի հետ՝կազմեցին դեկորատիվ-կիրառական արվեստի ամբիոնը։ Հաջորդ նշանակալի իրադարձությունը բոլորովին նոր՝արդյունաբերական էսթետիկայի ամբիոնի բացումն էր, որն ավելի ուշ վերանվանվեց դիզայնի ամբիոն և միավորվեց դեկորատիվ-կիրառական արվեստի ամբիոնի հետ։ Դիզայնի ամբիոնի առաջին ղեկավարն է եղել Լենինգրադի ակադեմիան ավարտած բեմականկարիչ, Երևանի Օպերայի և բալետի թատրոնի գլխավոր նկարիչ Աշոտ Միրզոյանը ։ 1980-ականների սկզբին գեղանկարչության և քանդակի ամբիոններում ներդրվում է մասնագիտական առարկաների ուսուցման արվեստանոցային համակարգը, որոնցից յուրաքանչյուրը ղեկավարում է ավագ սերնդի մեկ անվանի արվեստագետ։ 1980-ականներին ինստիտուտի կյանքում տեղի է ունենում ևս մեկ կարևոր ձեռքբերում՝ կերպարվեստի ֆակուլտետում ստեղծվում է արվեստի պատմության և տեսության բաժին։ 1993 թվականին ինստիտուտում ստեղծվել է ուսանողական խորհուրդ։
Գեղարվեստի ինստիտուտ
1994 թվականին Գեղարվեստի և Թատերական ինստիտուտներն առանձնացան. Երևանի Կինոյի և թատրոնի ինստիտուտը տեղափոխվեց Ամիրյան փողոցում գտնվող նախկին Քիմիականտեխնիկումի շենքը, իսկ Գեղարվեստինը մնաց նույն տեղում։ Նույն թվականի սեպտեմբերին նոր Գեղարվեստի ինստիտուտի ռեկտոր դարձավ Արամ Իսաբեկյանը, որի ղեկավարությամբ սկսվեց ինստիտուտի վերելքի շրջանը։ 1990-ականների երկրորդ կեսից զգացվեց նոր մասնաշենք ունենալու անհրաժեշտություն։ 1997 թվականին ինստիտուտին տրամադրվում է կենտրոնական մասնաշենքին շատ մոտ գտնվող Ջրաշատի թիվ 1 հասցեով չորս հարկանի շենքը՝ կիսանկուղով։ Այն հատկացվում է դիզայնի և դեկորատիվ-կիրառական արվեստի ֆակուլտետին։ 1997 թվականին բացվում է Գեղարվեստի ինստիտուտի Գյումրու մասնաճյուղը, 1999 թվականին` Դիլիջանինը։ Որպես հավելում և խթան բուհի գիտահետազոտական աշխատանքին, նաև` սեփական որակյալ կադրերին պատրաստելու մտահոգությամբ` 1999 թվականին Գեղարվեստի ինստիտուտը ասպիրանտներ ունենալու հնարավորություն է ստանում` արվեստի պատմություն և տեսություն, կերպարվեստ, դեկորատիվ-կիրառական արվեստ և դիզայն մասնագիտությունների գծով։
Երևանի գեղարվեստի պետական ակադեմիա
2000 թվականին Հայաստանի կառավարության որոշմամբ Գեղարվեստի ինստիտուտը վերանվանվում է Երևանի գեղարվեստի պետական ակադեմիա։ Կրթական համակարգի բարելավման և եվրոպական չափանիշների հետ համապատասխանեցման համար ակադեմիան ընդգրկվում է Բոլոնյան գործընթացի մեջ։ 2001 թվականի մայիսի 1-ին Արամ Իսաբեկյանի ջանքերով բացվեց Երևանի գեղարվեստի պետական ակադեմիայի Ալբերտ և Թովէ Բոյաջյան ցուցասրահը (տնօրեն՝ Իրինա Իսաբեկյան)։ 2004-2005 թթ.ուսումնական տարվանից Ակադեմիան և նրա մասնաճյուղերն անցել են ուսուցման եռաստիճան համակարգի. Պրոֆեսորա-դասախոսականկազմի գիտահետազոտական աշխատանքի ցուցանիշը դարձավ 1971 թվականից որոշ ընդհատումներով լույս տեսնող «Գիտական աշխատությունների ժողովածուն», որը 2004 թվականից հրատարակվում է «Տարեգիրք. գիտական աշխատությունների ժողովածու» վերտառությամբ և ընդգրկված է Բարձրագույն որակավորման հանձնաժողովի գիտական հրատարակությունների ցուցակում։ Օտարերկրացիների ընդունելությունը կատարվում է Հայաստանի կառավարության կողմից հաստատված կարգի համաձայն։ Օտարեկրացի դիմորդների համար ակադեմիայում կազմակերպվում են նախապատրաստական դասընթացներ մասնագիտական առարկաներից՝ գծանկարչություն, գունանկարչություն, քանդակագործություն, կոմպոզիցիա, ինչպես նաև ուսուցանվում են հայոց և ռուսաց լեզուներ։ Այդ դասընթացները հաջողությամբ ավարտածներն ընդունվում են համապատասխան բաժինների առաջին կուրս։
Հայաստանի գեղարվեստի պետական ակադեմիա
2017 թվականին Երևանի գեղարվեստի պետական ակադեմիան վերանվանվել է Հայաստանի գեղարվեստի պետական ակադեմիայի ։
Ֆակուլտետներ
Ակադեմիան ընդունելություն է կատարում 8 մասնագիտությունների գծով՝
ուսանող։ Ակադեմիան ունի համակարգչային լսարաններ, պահանջվող քանակի արվեստանոցներ, լաբորատորիաներ, գրադարան, ցուցասրահ։ Կարևոր նշանակություն է տրվում տեղեկատվական ցանցի զարգացմանը, գործում են երեք կենտրոններ (Հետազոտական կենտրոն, Կարիերայի կենտրոն, Որակի ապահովման կենտրոն)։
Ուսանողական խորհուրդ
Բուհի առօրյա կյանքի ու գործունեության կազմակերպման մեջ կարևոր մաս ունի 1993 թվականին հիմնադրված Ուսանողական խորհուրդը (նախագահ՝ Էդուարդ Ավետիսյան), որի նպատակն է նպաստել ուսանողների հասարակական ակտիվությանը, ստեղծագործական զարգացմանը, դասախոսների հետ հարաբերությունների դյուրացմանը, ինչպես նաև ապահովել ուսանողների մասնակցությունը բուհի կառավարման գործում։ Ուսանողական խորհուրդը մշտապես կազմակերպում է տարբեր միջոցառումներ՝ մշակութային, սպորտային, գիտական, ժամանցային և այլն, որոնք վարում են համապատասխան հանձնաժողովները։ Մեկ այլ ավանդական միջոցառում են դարձել մասնագիտական պլեներները, որոնք կազմակերպվում են յուրաքանչյուր կիսամյակում, առնվազն երեք անգամ։ Յուրաքանչյուր կիսամյակի վերջում ուսանողական խորհրդի նախաձեռնությամբ կազմակերպվում է պլեներային աշխատանքների ցուցահանդես։
Արտաքին հղումներ
Հայաստանի գեղարվեստի պետական ակադեմիայի կայքը
Կատեգորիա:Հայաստանի ակադեմիական հաստատություններ
Շուբի
Շուբի (Шуби), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1778 թվականին։
2001 թվականի տվյալներով Շուբի գյուղում բնակվում էր 181 մարդ։ Բնակավայրը զբաղեցնում է 1,82 կմ² տարածք։ Բնակչության խտությունը կազմում էր 99,45 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1778 թվականին հիմնադրված բնակավայրեր
M1 (Հունգարիա)
M1, հունգարական ազգային հեռուստաալիք, Magyar Televízió Հեռարձակվում է 1957 թվականի մայիսի 1-ից։ 2008 թ. դեկտեմբերի 23-ին հեռարձակվում է նաև բարձր պարզության ֆորմատով (M1 HD)։
Ծանոթագրություններ
Կատեգորիա:Հունգարիայի հեռուստաընկերություններ Կատեգորիա:Հունգարալեզու հեռուստաալիքներ
Te Amo (երգ, Ռիհաննա)
«Te Amo» (Ես քեզ սիրում եմ), R’n’B ժանրի երգչուհի Ռիհաննայի վերջին (երրորդ համաշխարհային և տարեվերջյան վեցերորդ) սինգլը նրա Rated R չորրորդ ստուդիական ալբոմից  ։ Երգում մեծ է միասեռական սիրո թեման, քնարական հերոսուհին փորձում է պայքարել այն բանի դեմ, որ ինքը դարձել է այլ կնոջ սիրո օբյեկտ։
Քննադատների արձագանքը
Digital Spy-ը երգին տվել է 5-ից 4 բալ՝ բնութագրելով այն որպես ավելի հանգիստ (համեմատած երգչուհու նախորդ՝ եվրոպական «Rude Boy» սինգլի հետ) սեքսուալ ստեղծագործություն՝ լատինոյի տարերով ։ Daily Review հրատարակությունը նույնպես տվել է 4 բալ՝ նշելով Ռիհաննայի արտահայտչականությունը միասեռական կանանց սիրո թեմայի վերաբերյալ խոսելիս ։
Տեսահոլովակ
Տեսահոլովակը նկարահանվել է 2010 թվականի ապրիլի 29-ից 30-ին Ֆրանսիայի Վինիա ամրոցում ։ Տեսահոլովակում նկարահանվել է ֆրանսիացի մոդել և դերասանուհի Լետիցիա Կաստան ։ Տեսահոլովակի պրեմիերան կայացել է 2010 թվականի մայիսի 28-ին ։ Ռեժիսորը դարձել Ռիհաննայի հիմնական քլիփմեյքերներից մեկը՝ Էնթոնի Մենդլերը։
Billboard ամսագիրը բնութագրել է տեսահոլովակը որպես Ռիհաննայի ամենասեքսուալ տեսահոլովակներից մեկը ։ Լետիցիա Կաստան տեսահոլովակում կատարում է ճակատագրական կնոջ դեր, որը փորձում է գայթակղել Ռիհաննային։
Դիրքերը հիթ-շքերթներում
2009 թվականի դեկտեմբերին «Te Amo»-ն առաջին անգամ հայտնվել է հիթ-շքերթներում ։ Մեծ Բրիտանիայում երգը հայտնվել է հիմանականում UK Singles Chart հիթ-շքերթում, նաև UK R&B Chart-ում ։ Եվրոպայում երգը բարձրացել է 18-րդ հորիզոնականի ։ Երգը ընդգրկվել է Կանադայի և ԱՄՆ-ի հիթ-շքերթներում՝ չնայած այն բանին, որ պաշտոնական սինգլը այդտեղ չի հրատարակվել ։
Արտաքին հղումներ
Կատեգորիա:Ռիհաննայի երգեր Կատեգորիա:Սենտիմենտալ սիրային երգեր Կատեգորիա:ԼԳԲՏ երգեր
Կտավատ Բարսեղյանի
Կտավատ Բարսեղյանի, կտավատազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
7-30 սմ բարձրությամբ, գեղձերով ծածկված, թավոտ միամյա բույս է։ Ցողունները երկարավուն են, սովորաբար մեկական և ուղիղ, վերին կեսում՝ թավոտ։ Տերևները երկարավուն են, հաստավուն և գեղձավոր եզրերով։ Ծաղկաբույլն ունի 5-14 ծաղիկ։ Բաժակաթերթերի եզրերը գեղձերով են։ 7-8 մմ երկարությամբ պսակաթերթերը բաց դեղին ոտիկով են։ Տուփիկն ունի 4-5 մմ երկարություն ։
Տարածվածություն
Հայաստանում աճում է միայն Երևանի ֆլորիստիկական շրջանում և Արարատ ավանի շրջակայքում ։
Էկոլոգիա
Աճում է ստորին լեռնային գոտում՝ ծովի մակարդակից 850 մ բարձրությունների վրա և կնյունահիրիկային աղակալած ճահիճներում։ Ծաղկում է հունիս-հուլիս ամիսներին, պտղաբերում՝ օգոստոս-հոկտեմբերին ։
Պահպանություն
Կրիտիկական վիճակում գտնվող տեսակ է։ Հայաստանի էնդեմիկ բույսերից է։ Տարածման և բնակության շրջանների մակերեսը 10 կմ²-ից պակաս է։ Տեսակը աճում է ինտենսիվ մարդածին ազդեցության գոտում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում ։
ՀՀ կառավարության 2008 թվականի որոշման համաձայն Արարատի ճահիճներն ընդգրկված են բնության հուշարձանների ցանկում՝ որպես «Աղակալած ճահճուտ» ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Միամյա բույսեր Կատեգորիա:Ծածկասերմեր Կատեգորիա:Կտավատազգիներ Կատեգորիա:ՀՀ Կարմիր գրքում գրանցված բույսեր
Գյումրիի ֆուտբոլի ակադեմիա
Գյումրիի ֆուտբոլի ակադեմիա կամ Հայաստանի ֆուտբոլի ֆեդերացիայի Գյումրիի ֆուտբոլի ակադեմիա, ֆուտբոլի մարզումների համար նախատեսված ժամանակակից ակադեմիա է Հայաստանի Հանրապետության 2-րդ քաղաք Գյումրիում։ Պաշտոնապես բացվել է 2014 թվականի սեպտեմբերի 13-ին Հայաստանի ֆուտբոլի ֆեդերացիայի նախագահ Ռուբեն Հայրապետյանի և Գյումրիի քաղաքապետ Սամվել Բալասանյանի կողմից։ Բացմանը ներկա է եղել նաև Հայաստանի Հանրապետության նախագահ Սերժ Սարգսյանը։ Ակադեմիայի գլխավոր նպատակն է զարգացնել հայկական ֆուտբոլը, մասնավորապես Շիրակի մարզում։
Ակադեմիայի կառուցումն սկսվել էր 2011 թվականին, 8 հեկտար հողատարածքի վրա Գյումրիի Մուշ-2 թաղամասում։
Մարզահամալիրը ներառում է ֆուտբոլային 6 կանոնավոր չափսերով խաղադաշտեր որոնցից 2-ն ունին արհեստական խոտածածկ։ Բոլորն ալ համապատասխանում են ՖԻՖԱ-ի և ՈՒԵՖԱ-ի կողմից պրոֆեսիոնալ ֆուտբոլի համար ընդունված բոլոր չափորոշիչներին։ Համալիրը ներառում է նաև 1.200 քմ ընդհանուր մակերեսով եռահարկ մասնաշենք, որտեղ կան ժամանակակից ֆուտբոլը սպասարկող ենթակառուցվածքներ՝ կահավորված մարզչական սենյակներ, հանդերձարաններ, ցնցուղարաններ, դասասենյակ, լսարան, բժշկի սենյակ, ևայլն։
Գյումրիի ֆուտբոլի ակադեմիայի կառուցման ծրագիրը Հայաստանի Հանրապետության, Հայաստանի ֆուտբոլի ֆեդերացիայի և երկու միջազգային կազմակերպությունների՝ ֆուտբոլի համաշխարհային միության՝ ՖԻՖԱ-ի և ֆուտբոլի եվրոպական միության՝ ՈւԵՖԱ-ի կողմից իրականացված համատեղ ներդրումային ծրագիր է։ Այնտեղ կարող են մարզվել մինչև 1000 պատանիներ և աղջիկներ ։
Լյա (նոտա)
Լյա սոլֆեջիոյում։ Թվով վեցերորդ նոտան է։ Նշանակում ենք նաև անգլերեն A տառով։ Գտնվում է սոլ և սի ամբողջական նոտաների միջև։
Առաջին օկտավայում հնչեցրած մաքուր լյա նոտայի ձայնը հավասար է 440 Հերցի։
Սովորաբար բազում գործիքներ լարում են լյա նոտայով։
Վալիևկա (գյուղ, Բելոպոլիեի շրջան)
Վալիևկա (Валіївка), գյուղ Ուկրաինայի Սումիի մարզի Բելոպոլիեի շրջանում։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Սինգապուրի ազգային թանգարան
Սինգապուրի ազգային թանգարան (新加坡国家博物院), Սինգապուրի ամենահին թանգարանն է ։ Այս հաստատության պատմությունը սկսվել է 1849 թվականին, երբ հիմնադրվել է որպես Սինգապուրի ինստիտուտի գրադարանի բաժիններից մեկը։ Մի քանի տեղափոխություններից հետո, թանգարանը 1887 թվականին հաստատվել է այժմյան շենքում, որը գտնվում է Ստեմֆորտ մայրուղու վրա։
Երեք ու կես տարվա վերականգնողական աշխատանքներից հետո, 2006 թվականի դեկտեմբերի 7-ին, թանգարանը պաշտոնապես բացվել է Սինգապուրի նախագահ Սելլապան Ռամանատանի և տեղեկատվության, կապի և արվեստի նախարար Լի Բուն Յանգի կողմից։
(2885) Պալվա
(2885) Պալվա (Palva), աստերոիդ աստերոիդների հիմնական գոտում։ Հայտնաբերվել է 1939 թվականի հոկտեմբերի 7-ին Իրյո Վյայսյալյայի կողմից Տուրկուում ։
Սինգապուրի ազգային թանգարան
Թանգարանում ներկայումս ցուցադրվում են տասնմեկ արժեքավոր արտեֆակտներ ։ Դրանց թվում են. Սինգապուրյան քարը, Արևելյան Յավայից Սրբազան բլրի ոսկե զարդանախշերը, Սինգապուր քաղաքի դագերոտիպը (մայրաքաղաքի ամենավաղ լուսանկարներից մեկը ), Աբդուլլահ բին Աբդուլ Քադիրի կտակը, Սըր Ֆրանկ Էթելշտեյն Սվետենհեմի և նախկին նահանգապետ Շենթոն Թոմսոնի դիմանկարները և այլն։
Արտաքին հղումներ
Կատեգորիա:Պատմության թանգարաններ Կատեգորիա:1849 հիմնադրումներ Սինգապուրում Կատեգորիա:1849 հիմնադրված թանգարաններ Կատեգորիա:Ազգագրական թանգարաններ Կատեգորիա:Սինգապուրի պատմություն Կատեգորիա:Սինգապուրի թանգարաններ Կատեգորիա:Հնագիտական թանգարաններ Կատեգորիա:Բնօրինակում անաղբյուր հոդվածներ
(2885) Պալվա
Միջին հեռավորությունը Արեգակից կազմում է 2,237666 ա. մ., առավելագույնը մոտենում է 1,803 ա. մ. հեռավորության վրա և հեռանում 2,6723 ա. մ. ։ Արեգակի շուրջ մեկ ամբողջական պտույտ է կատարում 1222,62 երկրային օրվա ընթացքում, իր ուղեծրով շարժվելով միջինում 0,29445 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,87° անկյուն։
Արտաքին հղումներ
Կատեգորիա:1939 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հուշաթղթիկ
Հուշաթղթիկ (шпарга́лка), ինֆորմացիայի կրիչ, որն օգտագործում են քննությունների, թեստերի, ստուգողական աշխատանքների և գիտելիքների ստուգման այլ ձևերի ժամանակ՝ նպատակ ունենալով նայել կամ արտագրել այն, ինչը քննվող անձը պետք է հիշեր։
Օգտագործման հետևանքներ
Հուշաթղթիկի օգտագործումը պաշտոնապես արգելվում է։ Սովորողի մոտ հայտնաբերվելիս վերջինիս, որպես կանոն, հեռացնում են քննությունից՝ նշանակելով անբավարար գնահատական ։
Պատժի ծանրությունը ուսումնական տարբեր հաստատություններում տարբեր է և հաճախ կախված է երկրի ավանդույթներից ու քննություն ընդունողի օրինապահությունից։ Ադա Բասկինն իր գրքում ներկայացրել է հետևյալ տեղեկությունը.
Չիկագոյի հեղինակավոր համալսարանում արտակարգ պատահար էր տեղի ունեցել։ Հեռացվել էր միանգամից հինգ ուսանող՝ գրավոր քննությանը հուշաթղթիկ օգտագործելու համար։ Երկուսը նրա համար, որ արտագրել էին, երեքը նրա համար, որ դրանցից օգտվել էին։ Բոլոր հինգն էլ ներգաղթել էին Ռուսաստանից։ Ռեկտորի հրամանում այդ հանցանքը որակվել էր որպես «անթույլատրելի խաբեություն, խարդախություն, համալսարանի բարոյականության հետ անհամատեղելի»։ Իրենք՝ անհաջողակ ուսանողները, իրենց վարքը բացատրում էին «ռուսներին հատուկ մտածելակերպով»:
Միևնույն ժամանակ որոշ դեպքերում թույլատրվում է քննություններին օգտվել համառոտագրություններից կամ դասագրքից. օրինակ՝ եթե խոսք է գնում մաթեմատիկական բարդ ապարատով գիտաճյուղերի մասին, որոնք դժվար են հիշվում։ Այս դեպքում ստուգվում է սովորողի կողմից նյութի հասկացվածության աստիճանը և հիմնական հասկացությունների ու բանաձևերի իմացությունը (լրացուցիչ հարցերի միջոցով)։
Տեղեկատու նյութեր
Ավելի լայն իմաստով, հատկապես անգլախոս միջավայրում, «հուշաթղթիկ» հասկացությունը վերաբերում է կարճ, մեկից երկու էջից կազմված տեղեկատու նյութերին, մասնավորապես, դրանք պարունակում են մաթեմատիկական և քիմիական բանաձևեր, ծրագրավորման հրամաններ, ստեղնաշարի համակցումներ և այլն ։
Ծանոթագրություններ
Կատեգորիա:Տեղեկագրքեր Կատեգորիա:Կրթական նյութեր Կատեգորիա:Խարդախություն
A (այլ կիրառումներ)
A, կարող է վերաբերել
Շչերբակի (գյուղ, Բոգոդուխովի շրջան)
Շչերբակի (Щербаки), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1710 թվականին։
2001 թվականի տվյալներով Շչերբակի գյուղում բնակվում էր 79 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 100 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1710 թվականին հիմնադրված բնակավայրեր
Խամուր (Կարաքիլիսայի գավառ)
Խամուր, գյուղ (ավան, բերադավան, բերդաքաղաք, գյուղավան, քաղաք) Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի ձախ կողմում Բորջիմասուր գետակի ափին, Կարաքիլիսա քաղաքից 13 կմ հարավ-արևմուտք։ Հանդիսանում էր Խամուր գյուղախմբի կենտրոնը։
Բնակչություն
XX դարի սկզբին ուներ մոտ 1000 տուն հայ և քուրդ բնակիչ։
Տնտեսություն
Գյուղում տեղի աղի ջրերից աղ էին ստանում և վաճառում։
Պատմամշակութային կառույցներ
Խամուրն ուներ Խամուր անունով բերդ։ Գյուղի շրջակայքում կան հին, հավանաբար ուրարտական, բերդերի ավերակներ։ Ըստ Հ. Մանանդյանի բնակավայրի տեղում գտնվել է հին նաիրյան Խանդուր քաղաք-ամրոցը ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Խամուրի շրջանի համայնքներ Կատեգորիա:Թուրքիայի քրդաբնակ բնակավայրեր
Երևանի պետական գեղարվեստաթատերական ինստիտուտ
Երևանի պետական գեղարվեստաթատերական ինստիտուտ, բարձրագույն ուսումնական հաստատություն Հայաստանում 1952 - 1994 թվականներին։ Ստեղծվել է Երևանի թատերական և Երևանի գեղարվեստի ինստիտուտների միավորումով։
Ենթակառուցվածք
1952 թվականին ինստւտուտն ուներ երկու ֆակուլտետ՝ թատերական և կերպարվեստի։ 1976 թվականին ինստիտուտի երկու ֆակուլտետներն ունեին հետևյալ բաժինները. թատերականը՝ դերասանական, ռեժիսորական և երաժշտական կոմեդիայի (1971-ից), կերպարվեստինը՝ գունանկարչության, քանդակագործության, կիրառական արվեստի (1960-ից՝ խեցեգործություն, գորգի ձևավորում, մանվածք), արդյունաբերական արվեստի (1963-ից) ։
Պրյամայա (Իսկիտիմի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Սեսսակ (կանտոն)
Սեսսակ (Saissac), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Կարկասոն օկրուգի մեջ։ Համաձայն 1999 թվականի մարդահամարի կանտոնի բնակչությունը 3100 մարդ էր։ Կանտոնի համարը 1128 է։ Կանտոնում կա 8 կոմունա։
Արտաքին հղումներ
Կատեգորիա:Ֆրանսիայի կանտոններ Կատեգորիա:Օդ դեպարտամենտի կանտոններ
Ալեքսեյ Գերման Կրտսեր
Ալեքսեյ Ալեքսեևիչ Գերման (Ալեքսեյ Գերման Կրտսեր, Алексей Алексеевич Герман, Алексей Герман-младший, ), ռուս կինոռեժիսոր և սցենարիստ։ Ալեքսեյ Գերմանի ոճն առանձնանում է համայնապատկերի ձգտումով և խորքային միզանսցենարներով, ինչպես նաև վիզուալ մշակույթով, որը հաճախ գերիշխում է իմաստի նկատմամբ ։
Կենսագրություն
Ալեքսեյ Գերմանը ծնվել է 1976 թվականի սեպտեմբերի 4-ին Լենինգրադում, կինոռեժիսոր Ալեքսեյ Յուրևիչ Գերմանի և սցենարների հեղինակ Սվետլանա Կարմալիտայի ընտանիքում։ Գրող Յուրի Գերմանի թոռն է։
2001 թվականին ավարտել է ՎԳԻԿ-ի ռեժիսուրայի ֆակուլտետը (Սերգեյ Սոլովյովի և Վալերի Ռուբինչիկի արվեստանոց), աշխատել է «Լենֆիլմ» կինոստուդիայում։
Ալեքսեյ Գերման ավագը հեռուստահարցազրույցում հայտարարել է, որ Գերման կրտսերը մինչև իր առաջին «Վերջին գնացքը» ֆիլմը նկարահանել է նաև հանրությանը անհայտ մեկ այլ ֆիլմ ։ 2015 թվականին Ալեքսեյ Գերման կրտսերի «Էլեկտրական ամպերի տակ» ֆիլմը մասնակցել է Բեռլինի կինոփառատոնի մրցութային ծրագրին։ Ֆիլմն արժանացել է «Արծաթե արջի» կինոարվեստի բնագավառում ունեցած ակնառու նվաճումների համար (կինոօպերատորներ Եվգենի Պրիվին և Ալեքսանդր Միխալչուկ)։
2018 թվականին թողարկվել է նրա «Դովլաթով» ֆիլմը, որը պատմում է գրող Սերգեյ Դովլաթովի կյանքի մի քանի օրերի մասին 1971 թվականին։ Դրանից հետո ռեժիսորը սկսել է աշխատել «Օդ» ֆիլմի վրա, որը պատմում է Հայրենական մեծ պատերազմի ժամանակ խորհրդային օդաչուների ցուցաերած սխրանքների մասին։
Արտաքին հղումներ
Կատեգորիա:Ռուս կինոռեժիսորներ Կատեգորիա:Ռուս սցենարիստներ
Արաբական գերագույն կոմիտե
Արաբական գերագույն կոմիտե (արաբերեն՝ اللجنة العليا العربية, al-Laŷnat al-ʿAlīyā al-ʿArabīya), Պաղեստինի արաբների քաղաքական ղեկավար մարմին բրիտանական մանդատի օրոք։ Ինքնահռչակվել է որպես «Պաղեստինի բոլոր արաբների միակ ներկայացուցիչ» ։ Ստեղծվել է 1936 թվականի ապրիլի 25ին, Երուսաղեմի մեծ մուֆթի Ամին ալ Հուսեյնիի նախաձեռնությամբ, Պաղեստինի արաբների ապստամբության սկսվելուց հետո։ Մայիսի 15-ին կոմիտեն բնակչությանը կոչ է արել հրաժարվել հարկեր վճարելուց, մասնակցել համընդհանուր գործադուլին, բրիտանական իշխանություններից էլ պահանջել է վերջ տալ հրեաների կազմակերպված բնակեցմանը Պաղեստինում։ Ըստ որոշ աղբյուրների՝ նացիստները ֆինանսավորել են կոմիտեին՝ Պաղեստինում տեղի ունեցած արաբական ապստամբության ժամանակ ։ Համագործակցությունը ձևավորվել է ընդհանուր թշնամիներ (հրեաները, անգլիացիները, կոմունիստները) ունենալու հողի վրա։
Կոմիտեի հիմնադիր անդամներն էին Ամին ալ Հուսեյնին, Աբդ ալ Լատիֆ Սալահը, Ավին Աբդ ալ Հադին (Անկախության կուսակցության առաջնորդը), Հուսեյին ալ Հալիդին, Յակուբ ալ Ռուսայնը, Ջամալ ալ Հուսայինին և Ռարիբ ալ Նաշաշիբին։
1937 թվականի սեպտեմբերին՝ մանդատն իրականացնող պաշտոնյաներից մեկի սպանությունից հետո բրիտանական իշխանությունները արգելել են կոմիտեի գործունեությունը ։
1945 թվականին Արաբական պետությունների լիգան այդ նույն անվանումով կոմիտե է ստեղծել, բայց 1947—1949 թվականների արաբա-իսրայելական պատերազմից հետո այն այլևս չի գործել։ 1948 թվականին Անդրհորդանանում նրա գործունեությունն ընդհանրապես արգելվել է; Դրա փոխարեն այդ նույն տարում Եգիպտոսն ու Արաբական պետությունների լիգան ստեղծել են համապաղեստինյան կառավարություն ։ Այն հետագայում հրաժարվել է համագործակցել նորաստեղծ Միավորված ազգերի կազմակերպության հետ՝ վերջինիս նախաձեռնած հետաքննության ընթացքում, հետաքննություն, որը հանգեցրել է Պաղոստինի բաժանման պլանի մշակմանը (հայտարարել է, որ «Պաղեստինի արաբների բնական իրավունքներն ակնհայտ են, և հետաքննությունն այլևս չի կարող շարունակություն ունենալ») ։
Տես նաև
Ամին ալ Հուսեյնի
Գրականություն
Կատեգորիա:Պաղեստինի պատմություն Կատեգորիա:Իսրայելա-պաղեստինյան հակամարտություն Կատեգորիա:Հիմնադրումներ Մանդատային Պաղեստինում
Հարրի Փոթերը և Մահվան պարգևները։ Մաս 1
«Հարրի Փոթերը և Մահվան Պարգևները։ Մաս 1» (Harry Potter and the Deathly Hallows: Part I), Հարրի Փոթերի մասին յոթերորդ գրքի էկրանիզացիայի առաջին մասը։
Եզրափակիչ ֆիլմի նկարահանումները սկսվել են 2009 թվականի փետրվարին և վերջացել են 2010 թվականի հունիսի կեսին։
«Հարրի Փոթերը և Մահվան Պարգևները։ Մաս 1» ֆիլմի միջազգային ցուցադրման առաջին ուիքենդի համար նկարահանողները ստացել են 330 միլիոն ԱՄՆ դոլար (241, 5 միլիոն եվրո), որից $125 միլիոն՝ Հյուսիսային Ամերիկայում և $205 միլիոն՝ մնացած երկրներում ։
«Փոթերիանայի» յոթերորդ մասի ընդհանուր շահույթը կազմել է $954 միլիոն, ինչը թույլ է տվել ֆիլմին զբաղեցնել կինեմատոգրաֆիայի պատմության մեջ ամենաշահույթային ֆիլմերի ցանկում զբաղեցնել 11-րդ հորիզոնականը։
Սյուժե
Հարրին, Ռոնը և Հերմայոնին ուղևորվում են վտանգավոր ճանապարհորդության, չէ՞ որ հենց նրանց է բաժին հասել մի վտանգավոր առաջադրանք՝ գտնել և ոչնչացնել Չար Լորդի՝ Վոլնդեմորի անմահության և հզորության աղբյուրները՝ հորքրուքսները։ Հիմա երեք ընկերները պետք է ինքնուրույն գործեն, առանց ուսուցիչների առաջնորդության և առանց պրոֆեսոր Դամբլդորի օգնության, և ինչպես երբեք նրանք ստիպված կլինեն իրենց հույսը դնել մեկմեկու վրա։ Բայց մութ ուժերը հակված են անջատել նրանց իրարից և քանդել նրանց ընկերությունը։
Այդ ժամանակ կախարդների աշխարհը Վոլնդեմորի բոլոր թշնամիների համար վտանգավոր վայր է դառնում։ Պատերազմը, որից այսքան երկար վախեցել էին, վերսկսվել է։ Մահ կլանողները վերահսկում են Կախարդության ամբողջ նախարարությունը, և նույնիսկ Հոգվարթսը՝ ահաբեկելով, վախեցնելով և ձերբակալելով բոլոր նրանց, ովքեր փորձում են ընդդիմանալ նրանց։ Բայց «զոհը», ով Լորդ Վոլնդեմորի համար առավել քան արժեքավոր էր, ամեն անգամ նրա քթի տակից փախչում է. դա Հարրի Փոթերն է։ Նա՝ Ընտրյալը, դարձել է ամենակարևոր նպատակը և ամենացանկալի մարդը, չէ որ Մահ կլանողները նրան փնտրում են ամենուր, որպեսզի նրան կենդանի հասցնեն Վոլնդեմորին։
Հարրին գլխի չէր ընկել, որ նրան ապագան արդեն կանխորոշվել էր։ Նույնիսկ հեռավոր անցյալում՝ այն ողբերգական օրը, երբ նա դարձավ «տղա, ով վերապրել է»։ Եվ ահա հիմա, արդեն չափահաս Հարրին ավելի ու ավելի է մոտենում առաջադրանքի լուծմանը, ինչին նրա պատրաստել էին, դեռևս, Հոգվարթսի շեմին կանգնելու հենց առաջին իսկ պահին՝ Վոլնդեմորի դեմ վերջնական պատերազմին։
Ֆիլմի ամենաէմոցիոնալ պահերից մեկը Հարրիի ձեռքում Դոբբի մահանալու տեսարանն էր. Բելլատրիս Լեստրեյնջերը նա վրա դաշույն է նետում։ Եվ Հարրին էլֆի համար ինքն է փորում գերեզմանը։
Ֆիլմի վերջին տեսարանը Հոգվարթսում է՝ լճի փոքր կղզու մոտ։ Լորդ Վոլնդեմորը բացում է Դամբլդորի գերեզմանը, նայում է նրա մահացած դեմքին, ձեռքից վերցնում է շամբուկե փայտիկը, որն այդքան շատ էր ցանկանում գտնել, և երկնքում կայծակ ստեղծում։
Ծանոթագրություններ
Կատեգորիա:2010 ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Դեյվիդ Եյթսի ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆենտեզի ֆիլմեր Կատեգորիա:Ֆիլմեր Հարրի Փոթերի մասին Կատեգորիա:Բրիտանական ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների ֆենտեզի ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ֆիլմեր վհուկների մասին Կատեգորիա:Հարրի Փոթեր Կատեգորիա:Բրիտանական արկածային ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային ֆիլմեր Կատեգորիա:Ջոան Ռոուլինգի ստեղծագործությունների էկրանավորումներ Կատեգորիա:Ուելսում նկարահանված ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան ընտանեկան ֆիլմեր Կատեգորիա:Բրիտանական ընտանեկան ֆիլմեր
Կառլոս Մարկոսյան
Կառլոս Հայկի Մարկոսյան, հայ օպերային երգիչ։ ՀԽՍՀ ժողովրդական արտիստ (1986)։
Կենսագրություն
Կառլոս Մարկոսյանը ծնվել է Երևանում։ Դասավանդել է Երևանի Ռոմանոս Մելիքյանի անվան երաժշտական ուսումնարանում, եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի մեներգիչ, այնուհետև՝ «Սովետական արվեստ» ամսագրի երաժշտության բաժնի պատասխանատուն։ Հեղինակել է հայկական երաժշտությանն ու երաժիշտներին նվիրված բազմաթիվ մեծ նշանակություն ունեցող հոդվածներ ։ Կառլոս Մարկոսյանի կինը՝ Վիոլետա Թորոսյանը,  բալետի պարուհի էր, երկար տարիներ  Օպերայի  և բալետի պետական ակադեմիական թատրոնի  բալետային խմբի վարիչն է եղել։ Ունեցել է երկու դուստր՝  Գոհար Մարկոսյան-Կասպերը  և Հասմիկ Մարկոսյանը ։
Պարգևներ
1986 թվականիին արժանացել է ՀԽՍՀ ժողովրդական արտիստի կոչման։
Մահը
Մահացել է 2002 թվականին, Երևանում
Ծանոթագրություններ
Կատեգորիա:Հայ օպերային երգիչներ Կատեգորիա:ՀԽՍՀ ժողովրդական արտիստներ Կատեգորիա:1915 ծնունդներ Կատեգորիա:Հուլիսի 8 ծնունդներ Կատեգորիա:Երևան քաղաքում ծնվածներ Կատեգորիա:2002 մահեր Կատեգորիա:Հունվարի 17 մահեր Կատեգորիա:Երևան քաղաքում մահացածներ Կատեգորիա:Օպերային երգիչներ
Կրիվայա (գյուղ, Ռոսլավլսկի շրջան)
Կրիվայա (Кривая), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
(20000) Վարունա
(20000) Վարունա, տրանսնեպտունային մարմին, մեծագույն Կոյպերի գոտու դասական մարմիններից մեկն է, առանձնացված տրանսնեպտունային մարմին ։ Հայտնաբերվել է 2000 թվականի նոյեմբերի 28-ին Սփեյսուոչ ծրագրի ղեկավար Ռոբերտ ՄաքՄիլանի կողմից։
Ծանոթագրություններ
Կատեգորիա:Տրանսնեպտունային մարմիններ Կատեգորիա:Պլուտոիդներ Կատեգորիա:Քյուբիվանոներ
Բարենպատակ ընկերություն
Բարենպատակ ընկերություն, հայ ազգային–ազատագրական խմբակ։ Հիմնվել է 1869 թվականի ապրիլին, Ալեքսանդրապոլում, Արսեն Կրիտյանի ղեկավարությամբ։ Նպատակն էր՝ հայ երիտասարդության մեջ տարածել հայրենասիրական, ազատասիրական գաղափարներ, զբաղվել կրթական–լուսավորական հարցերով և այլն։ Բարենպատակ ընկերությունը գործել է մինչև 1875 թվականը, երբ Երևանի նահանգի ժանդարմական վարչությունը հայտնաբերեց և ցրեց այն։
Արտաքին հղումներ
Կատեգորիա:Հայ ազատագրական միտք Կատեգորիա:1869 հիմնադրումներ Հայաստանում Կատեգորիա:1875 կազմալուծումներ Հայաստանում Կատեգորիա:Հայկական քաղաքական կազմակերպություններ
Խոլորձ կետավոր
Խոլորձ կետավոր, խոլորձազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
30-50 սմ բարձրությամբ, ամբողջական պալարներով, գեղազարդային բազմամյա խոտաբույս է։ Ծաղկակիցները սերմնարանից զգալիորեն կարճ են։ Ծաղիկները դեղնավուն են։ Ծաղկապատի արտաքին մասերը առաջացնում են 9-11 մմ երկարությամբ, ներսում մուգ պուտերով սաղավարտ։ Շուրթը հիմքում ունի մուգ գույնի ծծիչներ, խոր-եռաբլթակ, 2 գծային եզրային բլթակներ և խոշոր երկու մասից կազմված միջին բլթակ։ Խթանը ներքև ուղղված է և սերմնարանի կեսին հավասար երկարությամբ ։
Տարածվածություն
Հայաստանում աճում է Զանգեզուրի (Թասի լեռնանցք, «Շիկահող» պետական արգելոց) և Մեղրու (Վահրավար, Շվանիձոր) ֆլորիստիկական շրջաններում։ Աճում է նաև Անդրկովկասում, Թալիշում, Արևելյան միջերկրածովյան ավազանի երկրներում, Ղրիմում և Արևմտյան Ասիայում ։
Էկոլոգիա
Աճում է ստորինից մինչև վերին լեռնային գոտիներում՝ ծովի մակարդակից 1000-2000 մ բարձրությունների վրա, ինչպես նաև նոսր անտառներում, թփերի մացառուտներում և անտառների խոնավ բացատներում։ Ծաղկում է ապրիլ-հունիս ամիսներին, պտղաբերում՝ հունիս-հուլիսին ։
Պահպանություն
Խոցելի տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Սպառնալիքի կատեգորիան իջեցվել է, քանի որ հայկական պոպուլյացիաները սահմանակից են Ադրբեջանի և Իրանի պոպուլյացիաների հետ։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի կոնվենցիայի հավելվածում ընդգրկված է որպես Orchidaceae ընտանիքի ներկայացուցիչ։ Ընդգրկված չէ Բեռնի կոնվենցիայի հավելվածում ։
Պոպուլյացիայի մի մասը աճում է «Շիկահող» պետական արգելոցի տարածքում ։
Ծանոթագրություններ
Կատեգորիա:Խոցելի տեսակներ Կատեգորիա:Բազմամյա բույսեր Կատեգորիա:Ծածկասերմեր Կատեգորիա:Խոլորձազգիներ Կատեգորիա:ՀՀ Կարմիր գրքում գրանցված բույսեր
OS X Mavericks
Օէս X Մավերիքս (OS X Mavericks) (տարբերակ՝ 10.9), OS X-ի 10-րդ հիմնական թողարկումը։ Օէս X Մավերիքսը հայտարարվել է 2013 թվականի հունիսի 10-ին էփլի Worldwide Developers կոնֆերանսի ժամանակ և թողարկվել է նույն թվականի հոկտեմբերի 22-ին, որպես Mac App Store-ի միջոցով անվճար թարմացում ։
Թարմացումը ընգծվում էր մարտկոցի երկար կյանքով, Finder-ի բարելավմամբ, փորձառու օգտատերերի համար այլ բերելավումներով և շարունակում է iCloud-ի ինտեգրումը, ինչպես նաև հնարավորություն էր ընձեռնում OS X-ում օգտագործել iOS-ի ավելի շատ ծրագրեր։ Մավերիքսները, որոնք անվանվել են Կալիֆոռնիայի Մավրիքս սերֆինգի վայրի անվամբ, OS X-երի շարքում ինչ-որ վայրի անվանում ստացած առաջին օպերացիոն համակարգն էր ։
Պատմություն
Էփլը ներկայացրել է OS X Mavericks-ը 2013 թվականի հունիսի 10-ին՝ կազմակերպության Apple Worldwide Developers Conference-ի գլխավոր զեկույցի ժամանակ (որը նաև ներկայացնում է iOS 7-ը, MacBook Air նոր տարբերակ, վեցերորդ սերնդի AirPort Extreme, հինգերորդ սերնդի AirPort Time Capsule և վերամշակված Mac Pro)։ 2013 թվականի հոկտեմբերի 22-ին էփլը հայտարարեց, որ 10.9-ի պաշտոնական թողարկումը Mac App Store-ում կլինի, իսկ անվճար թարմացումը հասանելի կլինի Snow Leopard (10.6.8) և ավելի նոր օպերացիոն համակարգերի համար ։
Ծանոթագրություններ
Կատեգորիա:Օպերացիոն համակարգեր
Սաղման Փոքր
Սաղման Փոքր, գյուղ Արևմտյան Հայաստանում, Խարբերդի վիլայեթի Խոզաթի գավառակում ։ Գտնվում էր Խոզաթ գյուղաքաղաքից 12 կմ հարավ, խոզաթ գետի ձախ կողմում։
Աշխարհագրություն
Տարածքը լեռնային էր։
Բնակչություն
XX դարի սկզբին ուներ 136 տուն հայ, քուրդ և թուրք բնակիչ։
Պատմամշակութային կառույցներ
Սաղմանն ուներ Ս. Սարգիս անունով հայկական եկեղեցի և մզկիթ, որը նախկինում եղել է եկեղեցի։ Գյուղից հյուսիս-արևմուտք կային հայկական հին բնակավայրի ավերակներ ։
Ուլյանովկա (ավան, Բոգոդուխովի շրջան)
Ուլյանովկա (Улянівка), ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1933 թվականին։
2001 թվականի տվյալներով Ուլյանովկա ավանում բնակվում էր 682 մարդ։ Բնակավայրը զբաղեցնում է 0,52 կմ² տարածք։ Բնակչության խտությունը կազմում էր 1311,54 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի ավաններ Կատեգորիա:1933 թվականին հիմնադրված բնակավայրեր
Արնսթորֆ
Արնսթորֆ (Arnstorf), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 6589 մարդ (դեկտեմբերի 31, 2010 թվական) ։ Զբաղեցնում է 48,39 կմ² մակերես տարածք։ Պաշտոնական կոդ՝ 09 5 76 111 ։
Արտաքին հղումներ
Կատեգորիա:Գերմանիայի բնակավայրեր
Էստոնիայի գետեր
Էստոնիայի գետերը երկար չեն և հիմնականում ջրառատ են։ Նրանցից միայն 10-ն են ավելի երկար քան 100 կմ։ Ամենամեծ գետը Նառվան (երկարությունը 77 կմ) է, հոսում է Էստոնա-Ռուսաստանյան սահմանի երկայնքով, նրա միջին ջրի ծավալը ավելին է քան բոլոր մյուս գետերինը միասին։
Ծանոթագրություններ
Կատեգորիա:Էստոնիայի գետեր Կատեգորիա:Գետերի ցանկեր ըստ երկրի
Լիխտենշտայնի պետական թանգարան
Լիխտենշտայնի պետական թանգարան (Liechtensteinisches Landesmuseum), թանգարան Լիխտենշտայնի մայրաքաղաք Վադուցում, որի ցուցահանդեսը նվիրված է այս պետության պատմությանը, աշխարհագրությանը և կենսոլորտին։ Վադուցի թանգարանային համալիրը ներառում է երկու հին շենքեր և նոր մասնաշենքը։ Թանգարանին է պատկանում նաև Շելլենբերգ կոմունայում գտնվող ալպյան ավանդական փայտե տունը։ Լիխտենշտայնի փոստային թանգարանը նույնպես կազմակերպչական տեսանկյունից պատկանում է Լիխտենշտայնի պետական ​​թանգարանին։
Պատմություն
Լիխտենշտայնի պատմությունն ու ավանդույթները լուսաբանող թանգարանի ստեղծումը նախաձեռնել է իշխան Յոհան II-ը։ Սկզբում թանգարանի հավաքածուն պահվել է Վադուց ամրոցում։ 1901 թվականին ստեղծվել է Լիխտենշտայնի իշխանության պատմական ընկերությունը (Historische Verein für das Fürstentum Liechtenstein), որը պատասխանատու է եղել նաև թանգարանային հավաքածուի խնամքի համար։ 1905 թվականին Վադուցի ամրոցը իշխանական նստավայր դարձնելու հետ կապված, թանգարանային ֆոնդերը տեղափոխվել են երկրի կառավարության նոր շենք, իսկ 1926 թվականին բացվել է առաջին ցուցահանդեսը։ 1929 թվականին հավաքածուն վերադարձվել է Վադուց ամրոց, որտեղից 1938 թվականին այն բաժանվել է Լիխտենշտայնի մայրաքաղաքի տարբեր շենքերի։ 1972 թվականի ապրիլին թանգարանը տեղափոխվել է նախկին «Արծվի մոտ» պանդոկի շենք, իսկ նույն թվականի մայիսին ստեղծվել է ​​«Լիխտենշտայնի պետական ​​թանգարան հիմնադրամը»։ 1992 թվականին շրջակայքում ընթացող շինարարական աշխատանքների հետ կապված շենքի հնարավոր վնասներից խուսափելու նպատակով թանգարանը կրկին փակվել է։ Թանգարանի հավաքածուի մի մասը 1994 թվականին տեղափոխվել է Շելլենբերգի կոմունայում գտնվող փայտի նմուշների գյուղական ճարտարապետության թանգարան։ 1998–2008 թվականներին թանգարանի ներկայիս շենքում վերանորոգման և վերականգնման աշխատանքներ են իրականացվել, և Լիխտենշտայնի պետական ​​թանգարանի շենքն ընդլայնվել է դեպի լեռան լանջը ։
Պլանկտոն
Պլանկտոն, մայրցամաքային և ծովային ջրավազաններում ապրող օրգանիզմների ամբողջություն է, որն ընդունակ չէ ակտիվ շարժման և տեղափոխվում է ալիքներով ու հոսանքներով։
Լիխտենշտայնի պետական թանգարան
Հավաքածու
Թանգարանի հավաքածուն հիմնականում ցուցադրում է Իշխանության և հարակից շրջանների պատմությանը վերաբերվող ցուցանմուշներ։ Դրանք հնագիտական ​​գտածոներ են նեոլիթյան և բրոնզի դարերից, Ալպյան շրջաններում հռոմեական տիրապետության շրջանից, իշխանապետության միջնադարյան պատմությունից մինչև Նոր ժամանակներ։ Հավաքածուն ներառում է գյուղացիական տնտեսությունների կենցաղային իրեր, զենքեր, ինչպես նաև արվեստի գործեր, շքանշաններ, մետաղադրամներ և մետաղադրամների պատճեններ։
Պլանկտոն
Տերմինոլոգիա
Պլանկտոն անունը բխում է հունական ածականից՝ πλαγκτός (planktos) բառից, որը նշանակում է սխալ, իսկ երկարաձգմամբ՝ թափառող,  և հայտնաբերվել է Վիկտոր Հենսենի կողմից 1887 թվականին։ Թեև որոշ ձևեր ունակ են ինքնուրույն շարժման և կարող են մեկ օրվա ընթացքում ուղղահայաց լողալ հարյուրավոր մետրեր (վարքագիծ, որը կոչվում է դիել ուղղահայաց միգրացիա), դրանց հորիզոնական դիրքը հիմնականում որոշվում է շրջակա ջրային շարժման միջոցով, և պլանկտոնը սովորաբար հոսում է օվկիանոսի հոսանքներով։ Սա հակադրվում է նեկտոնային օրգանիզմներին, ինչպիսիք են ձկները, կաղամարները և ծովային կաթնասուները, որոնք կարող են լողալ շրջապատող հոսքի դեմ և վերահսկել իրենց դիրքը շրջակա միջավայրում։ Պլանկտոնի քանակը և բաշխումը կախված են մատչելի սննդանյութերից, ջրի վիճակից և մեծ քանակությամբ այլ պլանկտոնից ։
Պլանկտոնի ուսումնասիրությունը կոչվում է պլանկտոլոգիա, իսկ պլանկտոնիկ անհատը կոչվում է որպես պլանկտեր։ Ածական պլանկտոնիկը լայնորեն կիրառվում է և՛ գիտական, և՛ հանրաճանաչ գրականության մեջ, և ընդհանուր առմամբ ընդունված տերմին է։ Այնուամենայնիվ, դեղատոմսերի քերականության տեսանկյունից, ավելի քիչ հաճախ օգտագործվող պլանկտը ավելի խիստ ճիշտ ածական է։ Անգլերեն բառերն իրենց հունարեն կամ լատինական արմատներից բխելիս սեռի հատուկ ավարտը  սովորաբար ընկնում է ՝ ածանցում օգտագործելով միայն բառի արմատը։
Լիխտենշտայնի պետական թանգարան
Հավաքածու
Թանգարանում նոր մասնաշենքի բացումից և ցուցադրական տարածքի ավելացումից հետո թանգարանում հայտնվեցին Լիխտենշտայնի բնաշխարհին, նրա բուսական և կենդանական աշխարհին նվիրված ցուցանմուշներ։ Լիխտենշտայնի պատմությանն ու բնությանը նվիրված ցուցահանդեսներից բացի, նոր մասնաշենքում և 42 ցուցասրահներում անցկացվում են նաև տարբեր թեմատիկ ցուցահանդեսներ։
Պլանկտոն
Կազմություն
Պլանկտոնի կազմության մեջ մտնում են ինչպես բույսերը՝ ֆիտոպլանկտոն (այդ թվում՝ մանրէապլանկտոնը), այնպես էլ կենդանիները՝ զոոպլանկտոն։ Պլանկտոնին հակադրում են բենթոսը և նեկուոնը։
Լիխտենշտայնի պետական թանգարան
Արտաքին հղումներ
Կատեգորիա:Ազգային թանգարաններ Կատեգորիա:Լիխտենշտայնի թանգարաններ Կատեգորիա:Վադունցի թանգարաններ Կատեգորիա:Լիխտենշտայնի պատմություն Կատեգորիա:Հնագիտական թանգարաններ Կատեգորիա:Պատմության թանգարաններ Կատեգորիա:1926 հիմնադրված թանգարաններ Կատեգորիա:Բնօրինակում անաղբյուր հոդվածներ
Պլանկտոն
Տեսակներ
Ֆիտոպլանկտոն (հունարեն ֆիտոնից կամ բույսից), ավտոտրոֆիկ պրոկարիոտիկ կամ էվիկարոզ ջրիմուռներ են, որոնք ապրում են ջրի մակերևույթի մոտակայքում, որտեղ կա բավարար լույս ՝ ֆոտոսինթեզին աջակցելու համար։ Առավել կարևոր խմբերի շարքում են դիատոմները, ցիանոբակտերիաները, դինոֆլագելները և կոկոլիտոֆորները։
Զուպլանկտոնը (հունական կենդանաբանական այգուց կամ կենդանիներից) փոքրիկ պրոտոզո կամ մետազոաններ են (օր. ՝ խեցգետիններ և այլ կենդանիներ), որոնք սնվում են այլ պլանկտոններով։ Այստեղ ընդգրկված են ավելի մեծ նեկտոնիկ կենդանիների ձվերն ու թրթուրները, ինչպիսիք են ձուկը, խեցգետնյա խոռոչները և անելիքները։
Բակտերիոպլանկտոնը ներառում է մանրէներ և արխեներ, որոնք կարևոր դեր են խաղում ջրի սյունից ներքև գտնվող օրգանական նյութը վերամշակելու մեջ (նկատի առեք, որ պրոկարիոտիկ ֆիտոպլանկտոնը նույնպես բակտերիոպլանկտոն է)։
Վիրիոպլանկտոնը վիրուսներ են։ Վիրուսներն ավելի առատ են, քան բակտերիաներն ու արխեները։
Միկոպլանկտոնը ներառում է սնկերի և սնկերի նման օրգանիզմներ, որոնք, ինչպես մանրէոպլանկտոն, նույնպես նշանակալի են ռեմիներալիզացիայի և սննդանյութերի հեծանվավազքում։
Պլանկտոնն ավանդաբար դասակարգվել է որպես արտադրող, սպառող և վերամշակող խմբեր, բայց որոշ պլանկտոններ ի վիճակի են օգտվել ավելի քան մեկ տրոֆիկ մակարդակից։ Այս խառնածին տրոֆիկ ռազմավարության մեջ, որը հայտնի է որպես միքսոտրոֆ, օրգանիզմները գործում են և՛ արտադրող, և՛ սպառող, միևնույն ժամանակ, կամ անցում են կատարում սննդի ռեժիմների միջև` ի պատասխան միջավայրի պայմանների։ Սա հնարավոր է դարձնում ֆոտոսինթեզ օգտագործել աճի համար, երբ սննդարար նյութերը և լույսը առատ են, բայց ֆիտոպլանկտոն, զոոպլանկտոն կամ միմյանց ուտելը անցնելիս, երբ աճող պայմանները աղքատ են։ Միկսոտրոֆները բաժանվում է երկու խմբի. բաղադրիչ միկսոտրոֆներ, ՍՄ-ներ, որոնք ի վիճակի են ինքնուրույն կատարել ֆոտոսինթեզ, և ոչ բաղադրիչ միկոտրոֆներ՝ NCM, որոնք ֆագոցիտոզն օգտագործում են ֆոտոտրոֆիկ որսն ընդգրկելու համար, որոնք կամ կենդանի են պահվում հյուրընկալող բջիջի մեջ, որոնք օգտվում են դրա ֆոտոսինթեզից, կամ էլ մարսում են դրանց որակը բացառությամբ պլաստիդների, որոնք շարունակում են իրականացնել ֆոտոսինթեզ (կլեպտոպլաստիկա)։
Միկրոտրոֆիայի՝ որպես էկոլոգիական ռազմավարության կարևորության ճանաչումը մեծանում է, ինչպես նաև ավելի լայն դերը, որը կարող է այդ դեր ունենալ ծովային կենսոգեոքիմիայի մեջ։ Ուսումնասիրությունները ցույց են տվել, որ միկոտրոֆները ծովային էկոլոգիայի համար շատ ավելի կարևոր են, քան նախկինում ենթադրվում էին, և կազմում են բոլոր մանրադիտակային պլանկտոնի կեսից ավելին։ Նրանց ներկայությունը գործում է որպես բուֆեր, որը կանխում է էկոհամակարգերի փլուզումը ժամանակի ընթացքում`քիչ և առանց լույսի։
Կատեգորիա:Պլանկտոն
Ինգուշեթիայի Հանրապետություն
Ինգուշեթիայի Հանրապետություն (Республика Ингушетия, ինգուշերեն՝ Гlалгlай Мохк, Гlалгlайче), Ռուսաստանի Դաշնության կազմում գտնվող հանրապետություն։ Ընդգրկված է Հարավային դաշնային տարածաշրջանի կազմում։ Մայրաքաղաքը Մագասն է։ Արևմուտքում սահմանակցում է Հյուսիսային Օսիային, արևելքում՝ Չեչնիային, հարավում՝ Վրաստանին։ Հիմնադրվել է 1992 թվականի հունիսի 4-ին։
Ծանոթագրություններ
Կատեգորիա:Ռուսաստանի վարչական միավորներ Կատեգորիա:Ռուսաստանի հանրապետություններ Կատեգորիա:1992 հիմնադրված պետություններ և տարածքներ
Սաբիա
Սաբիա (իտալ․՝ Sabbia) կոմունա Իտալիայում, Պիեմոնտ մարզի Վերչելի գավառում։
Բնակչությունը կազմում է 93 մարդ (2008 թվականի տվյալներով)։ Բնակչության խտությունը 7 մարդ/կմ²։ Տարածքը՝ 14 կմ²։ Փոստային ինդեքս՝ 13020։ Հեռախոսային կոդ՝ 0163։
Պինգվինանմաններ
Պինգվինանմաններ, թռչունների դասին պատկանող կարգ։ Պինգվինանմանների կարգի մեջ մտնում է 1 ընտանիք (Spheniscidae), 6 ցեղ և 17 տեսակ ։
Ունեն ամուր թևեր, թեև պատկանում են թռչունների դասին, թռչելու կարողություն չունեն։ Գունավորումը հստակ է՝ սև կամ մոխրագույն, սպիտակ։ Ոտքերը կարճ են։ Պինգվինանմանները սոցիալական կենդանիներ են և ապրում են խմբերով ։
Դասակարգում
Բաժանվում է 6 ցեղերի՝
Ծանոթագրություններ
Կատեգորիա:Թռչուններ
Ադրբեջանում ոչ ցանկալի անձանց ցանկ
2013 թվականի օգոստոսին Ադրբեջանի ԱԳՆ-ն հրապարակել է անցանկալի անձանց ցուցակը, որը բաղկացած է 330 անձնանցից։ Այդ ցանկում կան տարբեր երկրների խորհրդարանների պատգամավորներ, քաղաքական գործիչներ, լրագրողներ, ուսանողներ, նկարիչներ, արտիստներ և տարբեր երկրների և միջազգային կազմակերպությունների ներկայացուցիչներ։ Ցանկում ներառված են այնպիսի հայտնի անձինք, ինչպիսիք են Մոնսերատ Կաբալյեն և Լյուբով Կազարնովսկայան ։
2013 թվականի սեպտեմբերին Ադրբեջանը կրճատել է անցանկալի անձանց ցուցակը։ «Սև ցուցակից» հանվել են 4 անձինք, ովքեր այդպիսի խնդրանքով դիմել էին Ադրբեջանի իշխանություններին։
2018 թվականի հունվարին Ադրբեջանի անցանկալի անձանց ցուցակում ներառված են 698 անձինք։
Ցուցակի վերաբերյալ կարծիքներ
Անատոլի Շարիյը հայտարարել է, որ լրագրողների գործը հանդիսանում է լսել հակամարտության բոլոր կողմերի դիրքորոշումները։ Նա հայտարարել է, որ «Ադրբեջանի իշխանությունները կիրառում են այնպիսի մեթոդներ, որոնք կիրառել են Միջնադարի իշխանիկները» ։
Վաֆա Գուլուզադեն ցուցակի հրապարակումը անվանել է «պրակտիկ էֆֆեկտիվության տեսանկյունից ճիշտ քայլ»՝ հայտարարելով, որ «ցուցակի հիմնական նպատակը պատժելն է բոլոր նրանց, ովքեր առանց պաշտոնական Բաքվի թույլտվության այցելել են Լեռնային Ղարաբաղ»։ Գուլուզադեն ցուցակի հրապարակումը կապել է նաև Ադրբեջանում առկա նախընտրական տրամադրությունների հետ ։
Ցուցակում ներառվածներ
Լեհ պատգամավոր Տոմաշ Պորեբայի խոսքերով՝ նա Լեռնային Ղարաբաղ այցելել է սեփական նախաձեռնությամբ՝ տեղում ծանոթանալու իրավիճակին։ Այցի նպատակներից մեկը շրջանում իրավիճակի վերաբերյալ զեկույցի պատրաստումն էր ։
Մեկնաբանելով անցանկալի անձանց ցուցակում Մոնսերատ Կաբալյեի ներառումը՝ ցուցակում ներառված Կոնստանտին Զատկուլինը հայտարարել է. «Ադրբեջանը ցուցադրում է մեծագույն հիմարություն» և համեմատել այն սպայի այրու հետ, ով ինքն իրեն կերտել է ։
Ցուցակի մյուս դերակատարը՝ Սերգեյ Մարկեդոնովը հրճվանքով հայտարարել է, որ հպարտ է, որ Մոնսերատ Կաբալյեի և Ալ Բանոյի հետ միասին գտնվում է միևնույն ցուցակում ։
«Эхо Москвы-ի» լրագրող և թղթակից Վլադիմիր Վարֆոլոմեևը ֆեյսբուքյան իր էջում գրել է, որ չի նույնիսկ չի հասկանում, թե ինչպես է կարողացել հայտնվել «սև ցուցակում» և «դարձել անցանկալի անձ սիրելի Ադրբեջանում» ։
Վաշինգտոնում արտաքին քաղաքականության ամերիկյան խորհրդի գլխավոր փորձագետ Ուեյն Մերին քննադատել է Բաքվի որոշումը։ Նրա խոսքերով, այդպիսով երկրի իշխանությունները իրենք իրենց են վնասում ։
«Ես չեմ եղել Ղարաբաղում, բայց իմ կոլեգաները եղել են այնտեղ։ Իսկ եթե ինձ ներառել են «սև ցուցակում», ապա պետք է այնտեղ գնալ՝ որպես Կովկասի մասնագետ», — Turan գործակալությանը հայտնել է Ջոն Հոպկինսի համալսարանի ուսանող Նիկոլաս Վոնդրան ։
«Сегодня» թերթի խմբագիր Իրինա Կովալչուկը հայտարարել է, որ ցուցակի հրապարակումից հետո նա պատրաստ է ևս մեկ անգամ այցելել Ղարաբաղ ։
Ազգությամբ հրեա բլոգեր և ճանապարհորդ Ալեքսանդր Լապշինը հայտարարել է, որ «ինձ համար ծիծաղելի է ադրբեջանական հատուկ ծառայությունների ինքնասպանական դիրքորոշումը», և կասկած է հայտնել Ադրբեջան այցելությունների վերաբերյալ ։ Ավելի ուշ, օգտվելով ռուսական (ինչպես նաև իսրայելական) և ուկրաինական անձնագրերում Ալեքսանդր անվան գրման տարբերություններին, Լապշինը երկու անգամ այցելել է Ադրբեջան և իր բլոգում նկարագրել սահմանն անցնելու տեխնոլոգիան՝ ճանապարհին ծաղրելով ադրբեջանցի սահմանապահներին։ 2016 թվականի դեկտեմբերի 15-ի գիշերը, Ադրբեջանի խնդրանքով, բլոգերը ձերբակալվելէ բելառուս ուժայինների կողմից՝ Ադրբեջանին արտահանձնելու նպատակով ։
Ցուցակից հանված անձինք
Ադրբեջանի ԱԳՆ մամլո խոսնակ Էլման Աբդուլաևի խոսքերով, այս ցուցակը «մշտական չէ, այն „flexible“ („ճկուն“)» է, և այն դեպքում, երբ անձը «զղջում է իր արարքի համար, գիտակցում իր այցի ոչ ճիշտ լինելը և դիմում է Ադրբեջանի համապատասխան մարմիններին՝ մեկնաբանության համար, ապա ադրբեջանական կողմը պատրաստ է վերանայել անձին ցուցակում ներառված լինելը» ։ 2013 թվականի սեպտեմբերին «սև ցուցակից» հանվել են 4 անձինք՝ ՌԴ Պետդումայի պատգամավոր Ալեքսեյ Միտրոֆանովը, «Ամերիկայի Ձայնը» լրատվական ծառայության մոսկովյան բյուրոյի ղեկավար Ջեյմս Բրուքը, ինչպես նաև Ջոն Հոփկինսի համալսարանի ուսանողներ Իվան Բենովիչը և Նիկոլաս Բոնդրան։ Այս անձինք «դիմել են ադրբեջանական կառավարությանը և ափսոսանք հայտնել կատարվածի համար»։ Ալեքսեյ Միտրոֆանով հայտնվել է «սև ցուցակում», երբ 2011 թվականին այցելել է ԼՂՀ Մարտակերտ քաղաք։ Այնտեղ նա մասնակցել է «Մոսկվա» հանդիսությունների տան բացմանը։ Մեկնաբանելով ցուցակից իրեն հանելը՝ պատգամավորը Vesti.az-ին հաստատել է, որ համապատասխան խնդրանքով դիմել է ադրբեջանական իշխանություններին։ Ինչպես արտահայտվել է Միտրոֆանովը, նա իր հույսը դրել է «ադրբեջանական ղեկավարության իմաստնությանը և բարյացակամությանը» ։ 2013 թվականի նոյեմբերին ցուցակից հանվել է նաև իտալացի երգիչ Ալ Բանոն՝ սեփական դիմումի համաձայն ։
Ծանոթագրություններ
Կատեգորիա:Ադրբեջանի արտաքին քաղաքականություն
Վիրավորական խախտումներ (պիես)
«Վիրավորական խախտումներ» (Offensive Fouls), միջնակարգ դպրոցի համար Ջեյսոն Լոնգի գրած կանադական պիես ռասիզմի մասին ։